9.  ระบบการควบคุมและการตรวจสอบภายใน

การควบคุมและการตรวจสอบภายใน

คณะกรรมการบริษัทตระหนักในความสำคัญของระบบการควบคุมภายใน
ได้จัดให้มีระบบการควบคุมภายในที่ครอบคลุมทุกด้าน ทั้งด้านการบัญชีและการเงิน การดูแลทรัพย์สิน
การปฏิบัติงาน การดำเนินการให้เป็นไปตามกฎหมาย ข้อบังคับ ระเบียบที่เกี่ยวข้อง
และมีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินทุนของผู้ถือหุ้นและสินทรัพย์ของบริษัท
โดยคณะกรรมการตรวจสอบทำหน้าที่ตรวจสอบ
ประเมินประสิทธิภาพและความเพียงพอของการควบคุมภายในของการปฏิบัติงานของทุกหน่วยงาน
รวมทั้งให้คำปรึกษาเกี่ยวกับการวางระบบการควบคุมภายใน การบริหารความเสี่ยง
การกำกับดูแลกิจการที่ดี และให้ข้อเสนอแนะอย่างต่อเนื่องเพื่อพัฒนากระบวนการปฏิบัติงานในบริษัท
มีการจัดทำแผนการตรวจสอบภายในที่มุ่งเน้นตามความเสี่ยงสำคัญๆ ของบริษัท
พร้อมทั้งติดตามการปรับปรุงระบบการควบคุมภายในให้แก่ฝ่ายบริหาร

คณะกรรมการบริษัทดูแลงานตรวจสอบภายในให้มีความเป็นอิสระและกำหนดให้รายงานตรงต่อคณะกรรมการตรวจสอบเป็นประจำตามเวลาที่กำหนดไว้
เพื่อมั่นใจได้ว่าระบบการควบคุมภายในและตรวจสอบภายในเป็นกลไกสำคัญในการขับเคลื่อนธุรกิจให้เติบโตอย่างยั่งยืน
โดยมุ่งเน้นให้มีการควบคุมภายในที่เพียงพอ เหมาะสม และเกื้อหนุนประสิทธิภาพของธุรกิจ
ทั้งในด้านการเงิน การดำเนินการ การบริหารความเสี่ยง และการกำกับดูแลกิจการที่ดีใน 5 ด้าน
ดังนี้

1.) องค์กรและสภาพแวดล้อม

คณะกรรมการบริษัทมีบทบาทสำคัญในการกำหนดวิสัยทัศน์ นโยบายและแผนกลยุทธ์ของบริษัท
พิจารณาให้ความคิดเห็นชอบต่อแผนปฏิบัติงานประจำปี

นโยบายการบริหารจัดการภายในองค์กร
มุ่งเน้นให้มีกลไกการถ่วงดุลอำนาจระหว่างคณะกรรมการบริษัท ฝ่ายจัดการ และผู้ถือหุ้น ทั้งนี้
คณะกรรมการบริษัทประกอบไปด้วยคณะกรรมการอิสระไม่น้อยกว่า 3 คน
เพื่อให้เกิดการถ่วงดุลอำนาจกับกรรมการที่อาจมีผลประโยชน์ขัดแย้งกับบริษัท
ตลอดจนจัดให้มีการสื่อสารข้อมูลต่างๆ ของบริษัทให้สาธารณชนได้ทราบอย่างสม่ำเสมอ
นอกจากนี้บริษัทจัดทำหลักการกำกับดูแลกิจการที่ดี จรรยาบรรณทางธุรกิจของพนักงาน
เพื่อให้บุคลากรทุกระดับของบริษัทได้ยึดถือปฎิบัติ เพื่อมุ่งเน้นความซื่อสัตย์สุจริต
และจริยธรรมในการดำเนินธุรกิจด้วย

2.) การบริหารความเสี่ยง

บริษัทมีการประเมินและจัดการบริหารความเสี่ยง
วิเคราะห์ปัจจัยเสี่ยงที่สำคัญอันอาจส่งผลกระทบกับบริษัท มีมาตรการควบคุม
รวมถึงการกำหนดมาตรการควบคุมเพิ่มเติมเพื่อลดความรุนแรงให้อยู่ในระดับที่บริษัทรับได้
สนับสนุนให้พนักงานทุกฝ่ายงานมีส่วนร่วมในกระบวนการประเมิน
และบริหารความเสี่ยงขององค์กรให้สอดคล้องกับสถานการณ์แวดล้อม และความเสี่ยงที่แปรเปลี่ยนไป
เพื่อเพิ่มประสิทธิภาพระบบการควบคุมภายในของบริษัทให้เข้มแข็งยิ่งขึ้น
คณะกรรมการตรวจสอบจะเป็นผู้ติดตามและรายงานเสนอคณะกรรมการบริษัท

3.) การควบคุมการปฏิบัติงานของฝ่ายจัดการ

บริษัทมีการกำหนดขอบเขตอำนาจหน้าที่
ฝ่ายจัดการให้สอดคล้องกับหลักการควบคุมภายในที่ดีการแบ่งแยกหน้าที่งานและการสอบทานงานระหว่างกัน
การบันทึกรายการบัญชีข้อมูล สารสนเทศ และหน้าที่ในการดูแลจัดเก็บทรัพย์สินออกจากกัน
เพื่อเป็นมาตรฐานในการปฏิบัติงานและสามารถปฎิบัติงานได้อย่างถูกต้องตามขั้นตอน
และวิธีการปฏิบัติงานที่บริษัทกำหนดไว้

ในกรณีของรายการระหว่างกันของบริษัทและบริษัทในเครือ
รวมถึงบริษัทและผู้มีผลประโยชน์ร่วมต่างๆ
จะผ่านขั้นตอนการพิจารณาอนุมัติอย่างถูกต้องชัดเจนตามเงื่อนไข เช่นเดียวกับคู่ค้ารายอื่นๆ
โดยได้เปิดเผยรายการดังกล่าวไว้ในหมายเหตุประกอบงบการเงินแล้ว

บริษัทมีการติดตามดูแลการดำเนินงานของบริษัทในเครืออย่างต่อเนื่องและสม่ำเสมอ
โดยให้มีการรายงานผลการดำเนินงานของบริษัทในเครือต่อคณะกรรมการบริษัททราบ
ให้ทุกบริษัทมีทิศทางการดำเนินงานที่สอดคล้องเป็นทิศทางเดียวกับนโยบายของคณะกรรมการบริษัท
คณะกรรมการตรวจสอบดูแลให้การดำเนินงานต่างๆ ของบริษัทเป็นไปตามกฎระเบียบข้อบังคับต่างๆ
และกฎหมายที่เกี่ยวข้อง

4.) ระบบสารสนเทศและการสื่อสารข้อมูล

บริษัทได้จัดให้มีข้อมูลที่สำคัญต่างๆ อย่างเพียงพอเพื่อให้คณะกรรมการบริษัทใช้ประกอบการตัดสินใจ
และจัดส่งให้คณะกรรมการบริษัทเป็นการล่วงหน้า เพื่อให้มีระยะเวลาทบทวน และศึกษาข้อมูลต่างๆ
ในเบื้องต้น
มีการระบุข้อกำหนดทางกฎหมายที่เกี่ยวข้องเพื่อให้คณะกรรมการบริษัทได้รับทราบข้อมูลอย่างครบถ้วนเพื่อประกอบการวินิจฉัย
และให้ข้อเสนอแนะ เพื่อนำไปสู่การปรับปรุง และพัฒนาองค์กรอย่างต่อเนื่อง

5.) ระบบการติดตาม

บริษัทมีการติดตามการปฏิบัติงานตามแผนการปฏิบัติงานประจำปีอย่างต่อเนื่อง
โดยให้มีการรายงานความคืบหน้าผลการปฏิบัติงานต่อที่ประชุมคณะกรรมการบริษัทเป็นประจำ
เพื่อพิจารณากำหนดแนวทางการปรับปรุงแก้ไขความล่าช้า หรือข้อบกพร่องต่างๆ
ให้สอดคล้องกับสถานการณ์ที่เปลี่ยนแปลงไป เพื่อการแก้ไขอย่างทันท่วงที

บริษัทให้ความสำคัญต่อการตรวจสอบภายในเป็นอย่างยิ่ง
โดยการใช้ข้อมูลการประเมินความเสี่ยงภายในองค์กร ประกอบการวางแผนการตรวจสอบ
และได้จัดจ้างบริษัทปรมาคอนซัลแต้นท์ จำกัด เป็นผู้ดำเนินการตรวจสอบภายใน
เพื่อให้คณะกรรมการบริษัทรวมถึงฝ่ายจัดการสามารถเชื่อมั่นในประสิทธิภาพ
ประสิทธิผลของระบบการควบคุมภายในของบริษัท
รวมถึงความถูกต้องน่าเชื่อถือได้ของข้อมูลสารสนเทศต่างๆ ทั้งสารสนเทศทางการเงินการบัญชี
และสารสนเทศที่ใช้ในการดำเนินงานต่างๆ ที่สอดคล้องกับข้อกฎหมาย
กฎระเบียบและข้อบังคับที่เกี่ยวข้อง และให้รายงานตรงแก่คณะกรรมการตรวจสอบ

จากผลการประเมินความเพียงพอของระบบควบคุมภายในดังกล่าวข้างต้นโดยคณะกรรมการตรวจสอบ
แลผู้ตรวจสอบภายในบริษัท
คณะกรรมการบริษัทเชื่อมั่นว่าระบบการควบคุมภายในของบริษัทมีความเพียงพอ
และเหมาะสมกับการดำเนินธุรกิจ
มีความโปร่งใสในการดำเนินการและส่งเสริมประสิทธิผลของการประกอบกิจการที่ยั่งยืน